标题：710年
中国纪年
710年，唐睿宗玄真大圣大兴孝皇帝景云元年
历史大事
中宗韦后观灯观球
景龙四年（七一0）正月十四夜，中宗与韦后微行观灯于长安市里。又纵宫女数千人出游，多不回宫者。二月二十九日，中宗至黎园（在长安太极宫西、禁苑之内）球场，命文武官三品以上抛球及分朋拔河，宰相唐休璟、韦巨源衰老，随绳跌倒，许久爬不起来，中宗和皇后、妃子、公主在旁观看，大笑不止。
隆庆池有帝王气
武则天时，长安城东隅民工纯家井水外溢，泛滥成大池数十顷，号隆庆池。其后相王五子（寿春王成器、衡阳王成义、临淄王隆基、巴陵王隆范、彭城王隆业）均列第于池北。景龙四年（七一0），望气者言池面常常浮现帝王气，近来更浓。因此，同年四月十四日中宗亲往隆庆池，结彩为楼，宴饮侍臣，泛舟、戏象，以镇压此气。两年后，玄宗登基，时人都将隆庆池气视为玄宗受天命的预兆。
有人上言韦后等将危社稷
景龙四年（七一0）四月定州人郎岌上言韦后、宗楚客将要谋叛，韦后请中宗杖杀之。五月，许州司兵参军燕钦融也上言：“皇后淫乱，干预国政，宗族强盛，安乐公主、武延秀、宗楚客等图危社稷。”中宗召见钦融，当面质问。钦融叩头争辩，神色不挠，中宗为之默然。宗楚客矫诏令飞骑扑杀之，丢在殿庭石上，折颈而死，楚客大呼称快。中宗虽未追问，但心里郁郁不乐。由是韦后及其党羽开始感到忧俱。
五经扫地
景龙四年（七一0）五月，中宗宴近臣，国子祭酒（相当国立中央大学校长）祝钦明白请作《八风舞》。钦明体格肥丑，据地摇头转目、左顾右盼，丑态百出，中宗大笑。钦明素以儒学著名，吏部侍郎卢藏用私谓诸学士曰：“祝公《五经》扫地尽矣！”此即“斯文扫地”四字所本。
韦后毒死中宗，立少帝，临朝摄政
安乐公主希望母后临朝，自为皇太女。散骑常侍马秦客以医术，光禄少卿杨均以善烹调，皆出入宫庭，得幸于韦后，恐事泄被诛，于是三人合谋，于饼馅中进毒。景龙四年六月二日，中宗暴死于神龙殿，年五十五。韦后密不发丧，次日始召诸宰相入禁中，征诸府兵五万人驻京城，自总朝政：使驸马都尉韦捷（娶中宗女成安公主）、韦灌（娶中宗女定安公主）、卫尉卿韦璇（温族弟）、长安令韦播（温从子）、左千牛中郎将韦锜（温族子）、郎将高嵩（温之甥）等分领驻军，使中书舍人韦元巡行长安六街。又命左监门大将军兼内侍薛思简等率兵五百人速驰驿骑奔驻均州，以防谯王重福，以刑部尚书裴谈、工部尚书张锡并同中书门下三品，仍充东京留守。又以吏部尚书张嘉福、中书侍郎岑羲、吏部侍郎崔湜并同平章事，分任朝政。同日，太平公主与上官昭容既知帝崩，乃谋草遗制，立温王重茂（中宗幼子，年十六，非韦后生）为皇太子，由皇后知政事，相王且参谋政事。宗楚客密谓韦温（韦后从兄）曰：“相王辅政，于理不合。且嫂叔不通问，将来坐朝之日，如何相处?”遂率诸宰相请罢相王政事，表请皇后独自临朝，只让相王为太子太师。九月四日，将中宗棺木移到太极殿，召集百官正式发丧，皇后临朝摄政，赦天下，改元唐隆。进相王旦为太尉，雍王守礼为豳王，寿春王成器（相王长子）为宋王，以从人望。命韦温总知内外守捉兵马事。五日，皇太子重茂即皇帝位，尊皇后为皇太后，仍知政事。
临淄王隆基诛诸韦，废少帝，立睿宗
韦后既临朝，宗楚客及诸韦共劝其遵武后故事，革唐命；韦温、武延秀、安乐公主等欲去相王及太平公主，然后废少帝，以成大事。相王五子，以第三子临淄王隆基最有才力，年二十五，不露头角，诸武、韦及楚客等均未之防。隆基先官潞州（今山西长治）别驾，罢归京师后，审时度势，乃阴聚才勇之士，厚结羽林万骑，谋匡复社稷。兵部侍郎崔日用素附武、韦，与宗楚客善，知楚客谋，恐祸及己，乃密告隆基，劝其先发。隆基遂与其姑太平公主及公主子卫尉卿薛崇简（薛绍子）、禁苑总监钟绍京、前朝邑尉刘幽求、尚衣奉御王崇晔、利仁府折衡麻嗣宗等，谋速先诛之。苦无兵，适羽林万骑果毅（武官名）葛福顺、陈玄礼、李仙凫等因不堪韦播、高嵩之辱，见隆基诉之。隆基因劝其助诛诸韦，皆踊跃愿以死报。隆基布置已毕，或谓当禀知相王，隆基曰：“我辈以此报国，事成归福相王，不成则以身殉，决不连累相王。今往禀知，若王听从，则将使王冒危险；若王不从，则将败我辈大事。”遂不禀报。景龙四年（时已改元唐隆）六月二十日将晚，隆基微服与幽求等潜入禁苑，会于钟绍京住处，等候羽林将士。当时羽林军皆驻玄武门，入夜，葛福顺、李仙凫先到隆基处请示起事口号，一到二更天，就拔剑直入羽林营，斩韦播、韦璇、高嵩等，立即宣布：“韦后毒死先帝，危害国家，今晚当共诛诸韦，身高马鞭以上的男女都杀掉，然后立相王以安天下。凡怀有二心、帮助逆党者，罪及三族！”羽林兵士都欣然听命。于是，隆基使福顺、仙凫分率左右羽林、万骑攻玄德、白兽二门，相约会于凌烟阁前，以大呼大叫为口号，共杀守门将，斩关而入。隆基自与幽求等出禁苑南门，绍京帅工匠二百余人执斧锯以从。既至玄武门外，时已三更，闻凌烟阁大呼大叫声，隆基即同时帅禁苑工匠及羽林兵破门而入。在太极殿宿卫中宗棺柩的卫兵闻大喊大叫声，皆披甲接应。韦后在殿大惊，立即奔入飞骑营；时璇、播、嵩已死，有飞骑立斩韦后首献于隆基。安乐公主方照镜画眉，军士斩之。武延秀亦被斩于肃章门外。上官昭容自经太子重俊兵变后，不敢再附武、韦，故代草中宗遗诏，立温王重茂而以相王辅政（此诏后为宗楚客等改易）。是夜隆基入宫，欲斩昭容，昭容以诏草示刘幽求，幽求以为可恕，隆基不许，卒斩之。时少帝亦在太极殿，幽求便欲废少帝，立相王，隆基止之，但于宫中遍索诸韦及韦氏党，尽斩不饶。及天明，宫内外皆定。二十一日，隆基出宫见相王，叩头谢不先禀之罪，相王抱之流泪，说：“宗社不亡，都亏了你！”于是，闭宫门及京城门，遍捕诸韦亲党。斩太子太保、同中书门下三品韦温于东市之北。中书令宗楚客化装骑驴奔出通化门，门者识而斩之，并及其弟晋卿。赵履温以国帑奉安乐公主，万骑斩之，百姓恨其劳役，争割其肉立尽。密书监李邕（娶韦后妹）与御史大夫窦从一（娶韦后乳母、自称国爹）各手斩其妻首以献。宰相韦巨源，年八十，为乱兵所杀。崔日用将兵诛诸韦于杜曲（韦曲、杜曲皆地名，在长安城南，韦、杜二族所居），襁褓儿无幸免，诸杜误死者亦不少。是日，相王奉少帝御安福门，慰谕百姓，赦天下，曰：“逆贼魁首已诛，自余支党一无所问。”以临淄王隆基为平王，知内外闲厩（监马），兼押左右厢万骑。武氏余党诛流未尽者，尽之。二十二日，有宫人与宦官欲立太后（重茂年幼）辅政，斥之。遣使宣抚诸道及谯王重福，罢诸公主府官。二十三日，太平公主传少帝命，请让位于相王，相王固辞。刘幽求恳言于宋王成器及平王隆基，隆基曰：“王性恬淡，不以世事为怀。虽有天下犹让于人（一让武后，一让中宗），况亲兄之子（指少帝重茂），安肯代之乎！”幽求曰：“众心不可违，王虽欲高居独善，其如社稷何！”成器、隆基入见相王，极言其事，相王乃许之。二十四日，少帝坐太极殿东隅西向，相王立中宗棺柩旁，太平公主曰：“皇帝欲以此位让叔父，可乎?”幽求跪曰：“国家多难，皇帝仁孝，追踪尧舜，诚合至公，相王代之任重，慈爱尤厚矣。”乃以少帝诏传位相王。时少帝犹坐御座，太平公主进曰：“天下之心已归相王，此非儿座！”遂抱下之。于是睿宗即位，御承天门，赦天下。复以少帝为温王。
睿宗立隆基为太子
睿宗将立太子，以宋王成器嫡长，而平王隆基有大功，故不能决。成器坚辞，曰：“国家安则先嫡长，国家危则先有功，苟违此理，四海失望。臣死不敢居平王之上。”涕泣固辞者累日。大臣亦多言平王功大宜立。刘幽求曰：“除天下之祸者，当享天下之福。平王拯社稷之危，救君亲之难，论功最大，论德最贤，不必多疑。”睿宗从之。景龙四年（七一0）六月二十六日立平王隆基为太子。隆基复表让成器，不许。
改元景云
少帝即位，改元“唐隆”，仅一月，睿宗即位之次月，即七一0年七月二十日，改元景云。
太平公主擅权
太平公主乃高宗第三女，武后生，先嫁薛绍，后嫁武攸暨。沈敏有权略，武后以为类己，故于诸子女中独爱幸，颇得参预密谋，然尚畏武后之严，未敢招权势。及诛二张，公主有大功，故中宗之世，韦后、安乐公主等皆畏之。韦后弑中宗，公主谋草遗诏立重茂为太子，使相王辅政；韦后既诛，又力主少帝让位相王，故睿宗即位，益被尊重。睿宗常与议大政，或命宰相就第咨询。宰相奏事，睿宗辄问：“尝与太平议否?”公主所欲，帝无不听。自宰相以下，任免系其一言，权倾人主，趋附者门庭若市。子薛崇简、崇行、崇敏皆封王，田园遍于京甸，居处奉养，比于宫掖。
谯王重福入洛，败死
先是景龙三年（七0九）郑愔以卖官受贿罪，贬江州司马，潜过均州。与洛阳人张灵均谒谯王重福，谋诛韦氏。未发而韦氏败，相王立，东都空虚，于是，灵均谓重福曰：“大王本居嫡长，当为天子；相王虽有功，不当继统。东都士庶皆愿王来。若潜入洛阳，发左右屯营兵（置以保卫东都宫城），袭杀留守，据东都，然后西取陕州（指关中），东取河南北，天下指麾可定。”重福以为然。景云元年（七一0）八月，愔再贬沅州刺史，迟留洛阳以待重福，舍驸马都尉裴巽家，草制，立重福为帝，改元“中元克复”。洛阳县官微闻其事，十二日，往巽家按问。适重福与张灵均诈乘驿至，县官驰出，白留守，洛州长史崔日知帅众讨之。留台侍御史李邕遇重福于天津桥，从之者已数百人。邕心知有变，乃先驰至屯营，告之曰：“谯王得罪先帝，今无故入都，此必为乱，君等宜立功取富贵。”又告皇城，使闭诸门。及重福抵左右屯营，营兵射之，矢下如雨。乃还趋左掖门，欲召留守兵，而门已闭。怒，命焚门，火未及燃，左右屯营追兵至，重福被迫策马出上东门，逃匿山谷。明日，留守出兵搜捕，重福投漕渠溺死。
以飞骑代万骑
长安万骑恃讨诸韦之功，多横暴不法，长安人苦之。景云元年（七一0）八月，诏皆出其押使为外官，另增置飞骑，隶左右羽林。先是景龙元年（七0七）九月，改左右羽林千骑为万骑，另置使以押之。讨诸韦之前，隆基皆厚结其豪杰，因得立功。少帝封隆基为平王，兼押左右厢万骑，即有以约束之。不成，故以飞骑代。
罢斜封官
景云元年（七一0）六月二十八日，以许州刺史姚元之为兵部尚书，同中书门下三品；七月八日，以洛州长史宋璟检校吏部尚书，同中书门下三品。八月，姚、宋二相及御史大夫毕构上言：“先朝斜封官悉宜停废。”睿宗从之。十五日，罢斜封官凡数千人。
始置节度使
景云元年（七一0）十月二十日，以幽州镇守经略节度大使薛讷为左武卫大将军兼幽州都督。节度使之名自讷始，讷，薛仁贵子。或谓贺拔延嗣充河西节度（景云二年四月）、或谓置河西三使（景云元年十二月）乃唐代节度使得名之始，二事皆在讷后。又，讷所官乃“节度大使”，按唐制，凡以亲王领节度大使而不出阁，则在镇者另置“副大使”。其它节度使下，亦可设节度副使，或知节度事。
奚、霄犯塞
景云元年（七一0）十二月，奚（东胡别族）、霄（东胡别支）犯塞，掠渔阳、雍奴（地名，今天津南，出卢龙塞（今河北唐山至承德一带）而去。幽州都督薛讷追击之，不克。
宋璟、姚元之整顿选举
唐旧制：三品以上官，册授；五品以上官，制受；六品以下官，敕授，皆委尚书省奏拟。文官屑吏部，武官属兵部，二部尚书曰“中铨”，侍郎曰“东、西铨”、各称“三铨”。中宗之末，嬖幸用事，而宰相掌权衡者，贪墨卖官，选法大坏，无复纲纪。景云元年（七一0）姚、宋为相，首罢斜封官数千人。璟自兼吏部尚书，李乂、卢从愿为侍郎，皆不畏强御，请谒路绝，登记候选者万余人，留者三铨不过二千，人服其公。元之兼兵部尚书，陆象先、卢怀慎为侍郎，三铨后，武选亦治。
置河西三使
景云元年（七一0）十二月，置河西节度、支度、营田三使，领凉（今武威）、甘（今张掖）、肃（今酒泉）、伊（今哈密）、瓜（安西东南）、沙（今敦煌）、西（今吐鲁番）七州，治设凉州。节度管军政，支度理财，营田司军粮，皆为边地置。
姚州群蛮被逼再叛
姚州群“蛮”（居云南姚安、大姚一带）先附吐蕃，摄监察御史李知古请发兵击之。已降，又请筑城，分属州县，收取重税。黄门侍郎徐坚以为不可，知古不听。于是发剑南兵筑城，诛其领袖，掠其子女为奴婢，群蛮怨怒。蛮酋傍名（人名）引吐蕃攻知古，杀之，以其尸祭天。由是剑南至姚、嶲（四川西昌一带）路绝，连年不通。
吐蕃赂请河西九曲地
先是安西都护张玄表侵掠吐蕃北境，吐蕃虽怨而未绝和亲。及金城公主下嫁，景云元年（七一0）吐蕃乃赂鄯州都督杨矩（奉使护送公主和蕃者），请以河西九曲之地（今青海化隆自治县）为金城公主汤沐邑（意指收取赋税以自奉的封地），矩奏许之。其地水甘草良，宜人畜蕃殖。吐蕃乃筑洪济、大漠门等城守之。杨矩后以此悔惧自杀。
苏瓌卒
瓌，武功人，绰裔孙，字昌容，擢进士第。神龙初，由刺史入为尚书左丞。累拜尚书右仆射同三品，封许国公。睿宗时进左仆射，罢为少傅，景云元年十一月二十二日卒。瓌明晓法令，多识台省旧章，一朝格式，多经其手删正。为相时，每陈当世利弊，卒谥文贞。
通鉴记载
中宗大和大圣大昭孝皇帝下景云元年（庚戌，公元七一零年） 
春，正月，丙寅夜，中宗与韦后微行观灯于市里，又纵宫女数千人出游，多不归者。 
上命纪处讷送金城公主适吐蕃，处讷辞；又命赵彦昭，彦昭亦辞。丁丑，命左骁卫大将军杨矩送之。己卯，上自送公主至始平；二月，癸未，还宫。公主至吐蕃，赞普为之别筑城以居之。 
庚戌，上御梨园毯场，命文武三品以上抛毯及分朋拔河。韦巨源、唐休璟衰老，随纟亘踣地，久之不能兴；上及皇后、妃、主临观，大笑。 
夏，四月，丙戌，上游芳林园，命公卿马上摘樱桃。 
初，则天之世，长安城东隅民王纯家井溢，浸成大池数十顷，号隆庆池。相王子五王列第于其北，望气者言：“常郁郁有帝王气，比日尤甚。”乙未，上幸隆庆池，结彩为楼，宴侍臣，泛舟戏象以厌之。 
定州人郎岌上言：“韦后、宗楚客将为逆乱。”韦后白上，杖杀之。 
五月，丁卯，许州司兵参军偃师燕钦融复上言：“皇后淫乱，干预国政，宗族强盛；安乐公主、武延秀、宗楚客图危宗社。”上召钦融面诘之。钦融顿首抗言，神色不挠；上默然。宗楚客矫制令飞骑扑杀之，投于殿庭石上，折颈而死，楚客大呼称快。上虽不穷问，意颇怏怏不悦；由是韦后及其党始忧惧。 
己卯，上宴近臣，国子祭酒祝钦明自请作《八风舞》，摇头转目，备诸丑态；上笑。钦明素以儒学著名，吏部侍郎卢藏用私谓诸学士曰：“祝公《五经》，扫地尽矣！” 
散骑常侍马秦客以医术，光禄少卿杨均以善烹调，皆出入宫掖，得幸于韦后，恐事泄被诛；安乐公主欲韦后临朝，自为皇太女；乃相与合谋，于饼餤中进毒。六月，壬午，中宗崩于神龙殿。 
韦后秘不发丧，自总庶政。癸未，召诸宰相入禁中，征诸府兵五万人屯京城，使驸马都尉韦捷、韦灌、卫尉卿韦璿、左千牛中郎将韦璿、长安令韦播、郎将高嵩等分领之。璿，温之族弟；播，从子；嵩；其甥也。中书舍人韦元徼巡六街。又命左监门大将军兼内侍薛思简等，将兵五百人驰驿戍均州，以备谯王重福。以刑部尚书裴谈、工部尚书张锡并同中书门下三品，仍充东都留守。吏部尚书张嘉福、中书侍郎岑羲、吏部侍郎崔湜并同平章事。羲，长倩之子也。 
太平公主与上官昭容谋草遗制，立温王重茂为皇太子，皇后知政事，相王旦参谋政事。宗楚客密谓韦温曰：“相王辅政，于理非宜；且于皇后，嫂叔不通问，听朝之际，何以为礼？”遂帅诸宰相表请皇后临朝，罢相王政事。苏瑰曰：“遗诏岂可改邪！”温、楚客怒，瑰惧而从之，乃以相王为太子太师。 
甲申，梓宫迁御太极殿，集百官，发丧，皇后临朝摄政，赦天下，改元唐隆。进相王旦为太尉，雍王守礼为幽王，寿春王成器为宋王，以从人望。命韦温总知内外守捉兵马事。 
丁亥，殇帝即位，时年十六。尊皇后为皇太后；立妃陆氏为皇后。 
壬辰，命纪处讷持节巡抚关内道，岑羲河南道，张嘉福河北道。 
宗楚客与太常卿武延秀、司农卿赵履温、国子祭酒叶静能及诸韦共劝韦后遵武后故事，南北卫军、台阁要司皆以韦氏子弟领之，广聚党众，中外连结。楚客又密上书称引图谶，谓韦氏宜革唐命。谋害殇帝，深忌相王及太平公主，密与韦温、安乐公主谋去之。 
相王子临淄王隆基，先罢潞州别驾，在京师，阴聚才勇之士，谋匡复社稷。初，太宗选官户及蕃口骁勇者，着虎文衣，跨豹文鞯，从游猎，于马前射禽兽，谓之百骑；则天时稍增为千骑，隶左右羽林；中宗谓之万骑，置使以领之。隆基皆厚结其豪杰。兵部侍郎崔日用素附韦、武，与宗楚客善，知楚客谋，恐祸及己，遣宝昌寺僧普润密诣隆基告之，劝其速发。隆基乃与太平公主及公主子卫尉卿薛崇暕、苑总监赣人钟绍京、尚衣奏御王崇晔、前朝邑尉刘幽求、利仁府折冲麻嗣宗谋先事诛之。韦播、高嵩数榜捶万骑，欲以立威，万骑皆怨。果毅葛福顺、陈玄礼见隆基诉之，隆基讽以诛诸韦，皆踊跃请以死自效。万骑果毅李仙凫亦预其谋。或谓隆基当启相王，隆基曰：“我曹为此以徇社稷，事成福归于王，不成以身死之，不以累王也。今启而见从，则王预危事；不从，将败大计。”遂不启。 
庚子，晡时，隆基微服与幽求等入苑中，会钟绍京廨舍；绍京悔，欲拒之，其妻许氏曰：“忘身徇国，神必助之。且同谋素定，今虽不行，庸得免乎！”绍京乃趋出拜谒，隆基执其手与坐。时羽林将士皆屯玄武门，逮夜，葛福顺、李仙凫皆至隆基所，请号而行。向二鼓，天星散落如雪，刘幽求曰：“天意如此，时不可失！”福顺拔剑直入羽林营，斩韦璿、韦播、高嵩以徇，曰：“韦后鸩杀先帝，谋危社稷。今夕当共诛诸韦，马鞭以上皆斩之！立相王以安天下。敢有怀两端助逆党者，罪及三族！”羽林之士皆欣然听命。乃送璿等首于隆基，隆基取火视之，遂与幽求等出苑南门，绍京帅丁匠二百馀人，执斧锯以从。使福顺将左万骑攻玄德门，仙凫将右万骑攻白兽门，约会于凌烟阁前，即大噪，福顺等杀守门将，斩关而入。隆基勒兵玄武门外，三鼓，闻声，帅总监及羽林兵而入，诸卫兵在太极殿宿卫梓宫者，闻噪声，皆被甲应之。韦后惶惑走入飞骑营，有飞骑斩首献于隆基。安乐公主方照镜画眉，军士斩之。斩武延秀于肃章门外，斩内将军贺娄氏于太极殿西。 
初，上官昭容引其从母之子王昱为左拾遗，昱说昭容母郑氏曰：“武氏，天之所废，不可兴也。今婕妤附于三思，此灭族之道也，愿姨思之！”郑氏以戒昭容，昭容弗听。及太子重俊起兵诛三思，索昭容，昭容始惧，思昱言；自是心附帝室，与安乐公主各树朋党。及中宗崩，昭容草遗制立温王，以相王辅政；宗、韦改之。及隆基入宫，昭容执烛帅宫入迎之，以制草示刘幽求。幽求为之言，隆基不许，斩于旗下。 
时少帝在太极殿，刘幽求曰：“众约今夕共立相王，何不早定！”隆基遽止之，捕索诸韦在宫中及守诸门，并素为韦后所亲信者皆斩之。比晓，内外皆定。辛巳，隆基出见相王，叩头谢不先启之罪。相王抱之泣曰：“社稷宗庙不坠于地，汝之力也！”遂迎相王入辅少帝。 
闭宫门及京城门，分遣万骑收捕诸韦亲党。斩太子少保、同中书门下三品韦温于东市之北。中书令宗楚客衣斩衰、乘青驴逃出，至通化门，门者曰：“公，宗尚书也。”去布帽，执而斩之，并斩其弟晋卿。相王奉少帝御安福门，慰谕百姓。初，赵履温倾国资以奉安乐公主，为之起第舍，筑台穿池无休已，擫紫衫，以项挽公主犊车。公主死，履温驰诣安福楼下舞蹈称万岁；声未绝，相王命万骑斩之。百姓怨其劳役，争割其肉，立尽。秘书监汴王邕娶韦后妹崇国夫人，与御史大夫窦从一各手斩其妻首以献。邕，凤之孙也。左仆射、，同中书门下三品韦巨源闻乱，家人劝之逃匿，巨源曰：“吾位大臣，岂可闻难不赴！”出至都街，为乱兵所杀，时年八十。于是枭马秦客、杨均、叶静能等首，尸韦后于市。崔日用将兵诛诸韦于杜曲，襁褓儿无免者，诸杜滥死非一。 
是日，赦天下，云：“逆贼魁首已诛，自馀支党一无所问。”以临淄王隆基为平王，兼知内外闲厩，押左右厢万骑。薛崇暕赐爵立节王。以钟绍京守中书侍郎，刘幽求守中书舍人，并参知机务。麻嗣宗行左金吾卫中郎将。武氏宗属，诛死流窜殆尽。侍中纪处讷行至华州，吏部尚书、同平章事张嘉福行至怀州，皆收斩之。 
壬寅，刘幽求在太极殿，有宫人与宦官令幽求作制书立太后，幽求曰：“国有大难，人情不安，山陵未毕，遽立太后，不可。”平王隆基曰：“此勿轻言。” 
遣十道使赍玺书宣抚，及诣均州宣慰谯王重福。贬窦从一为濠州司马。罢诸公主府官。 
癸卯，太平公主传少帝命，请让位于相王，相王固辞。以平王隆基为殿中监、同中书门下三品，以宋王成器为左卫大将军，衡阳王成义为右卫大将军，巴陵王隆范为左羽林大将军，彭城王隆业为右羽林大将军，光禄少卿嗣道王微检校右金吾卫大将军。微，元庆之孙也。以黄门侍郎李日知、中书侍郎钟绍京并同中书门下三品。太平公主之子薛崇训为右千牛卫将军。隆基有二奴：王毛仲、李守德，皆趫勇善骑射，常侍卫左右。隆基之入苑中也，毛仲避匿不从，事定数日方归，隆基不之责，仍超拜将军。毛仲，本高丽也。汴王邕贬沁州刺史，左散骑常侍、驸马都尉杨慎交贬巴州刺史，中书令萧至忠贬许州刺史，兵部尚书、同中书门下三品韦嗣立贬宋州刺史，中书侍郎、同平章事赵彦昭贬绛州刺史，吏部侍郎、同平章事崔湜贬华州刺史。 
刘幽求言于宋王成器、平王隆基曰：“相王畴昔已居宸极，群望所属。今人心未安，家国事重，相王岂得尚守小节，不早即位以镇天下乎！”隆基曰：“王性恬淡，不以代事婴怀。虽有天下，犹让于人，况亲兄之子，安肯代之乎！”幽求曰：“众心不可违，王虽欲高居独善，其如社稷何！”成器、隆基入见相王，极言其事，相王乃许之。甲辰，少帝在太极殿东隅西向，相王立于梓宫旁，太平公主曰：“皇帝欲以此位让叔父，可乎？”幽求跪曰：“国家多难，皇帝仁孝，追踪尧、舜，诚合至公；相王代之任重，慈爱尤厚矣。”乃以少帝制传位相王。时少帝犹在御座，太平公主进曰：“天下之心已归相王，此非儿座！”遂提下之。睿宗即位，御承天门，赦天下。复以少帝为温王。 
以钟绍京为中书令。钟绍京少为司农录事，既典朝政，纵情赏罚，众皆恶之。太常少卿薛稷劝其上表礼让，绍京从之。稷入言于上曰：“绍京虽有勋劳，素无才德，出自胥徒，一旦超居元宰，恐失圣朝具瞻之美。”上以为然。丙午，改除户部尚书，寻出为蜀州刺史。 
上将立太子，以宋王成器嫡长，而平王隆基有大功，疑不能决。成器辞曰：“国家安则先嫡长，国家危则先有功；苟违其宜，四海失望。臣死不敢居平王之上。”涕泣固请者累日。大臣亦多言平王功大宜立。刘幽求曰：“臣闻除天下之祸者，当享天下之福。平王拯社稷之危，求君亲之难，论功莫大，语德最贤，无可疑者。”上从之。丁未，立平王隆基为太子。隆基复表让成器，不许。 
则天大圣皇后复旧号为天后。追谥雍王贤曰章怀太子。 
戊申，以宋王成器为雍州牧、扬州大都督、太子太师。 
置温王重茂于内宅。 
以太常少卿薛稷为黄门侍郎，参知机务。稷以工书，事上于籓邸，其子伯阳尚仙源公主，故为相。 
追削武三思、武崇训爵谥，斫棺暴尸，平其坟墓。 
以许州刺史姚元之为兵部尚书、同中书门下三品，宋州刺史韦嗣立、许州刺史萧至忠为中书令，绛州刺史赵彦昭为中书侍郎，华州刺史崔湜为吏部侍郎，并同平章事。 
越州长史宋之问，饶州刺史冉祖雍，坐谄附韦、武，皆流岭表。 
己酉，立衡阳王成义为申王，巴陵王隆范为岐王，彭城王隆业为薛王；加太平公主实封满万户。 
太平公主沈敏多权略，武后以为类己，故于诸子中独爱幸，颇得预密谋，然尚畏武后之严，未敢招权势；及诛张易之，公主有力焉。中宗之世，韦后、安乐公主皆畏之，又与太子共诛韦氏。既屡立大功，益尊重，上常与之图议大政，每入奏事，坐语移时；或时不朝谒，则宰相就第咨之。每宰相奏事，上辄问：“尝与太平议否？”又问：“与三郎议否？”然后可之。三郎，谓太子也。公主所欲，上无不听，自宰相以下，进退系其一言，其馀荐士骤历清显者不可胜数，权倾人主，趋附其门者如市。子薛崇行、崇敏、崇简皆封王，田园遍于近甸，收市营远诸器玩，远至岭、蜀，输送者相属于路，居处奉养，拟于宫掖。 
追赠郎岌、燕钦融谏议大夫。 
秋，七月，庚戌朔，赠韦月将宣州刺史。 
癸丑，以兵部侍郎崔日用为黄门侍郎，参知机务。 
追复故太子重俊位号；雪敬晖、桓彦范、崔玄?、张柬之、袁恕己、成王行里、李多祚等罪，复其官爵。 
丁巳，以洛州长史宋璟检校吏部尚书、同中书门下三品；岑羲罢为右散骑常侍，兼刑部尚书。璟与姚元之协心革中宗弊政，进忠良，退不肖，赏罚尽公，请托不行，纳纪修举，当时翕然以为复有贞观、永徽之风。 
壬戌，崔湜罢为尚书左丞，张锡为绛州刺史，萧至忠为晋州刺史，韦嗣立为许州刺史，赵彦昭为宋州刺史。丙寅，姚元之兼中书令，兵部尚书、同中书门下三品李峤贬怀州刺史。 
丁卯，太子少师、同中书门下三品唐休璟致仕，右武卫大将军、同中书门下三品张仁愿罢为左卫大将军。 
黄门侍郎、参知机务崔日用与中书侍郎、参知机务薛稷争于上前，稷曰：“日用倾侧，向附武三思，非忠臣；卖友邀功，非义士。”日用曰：“臣往虽有过，今立大功。稷外托国姻，内附张易之、宗楚客，非倾侧而何！”上由是两罢之，戊辰，以日用为雍州长史，稷为左散骑常侍。 
己巳，赦天下，改元；凡韦氏馀党未施行者，咸赦之。 
乙亥，废武氏崇恩庙及昊陵、顺陵，追废韦后为庶人，安乐公主为悖逆庶人。 
韦后之临朝也，吏部侍郎郑愔贬江州司马，潜过均州，与刺史谯王重福及洛阳人张灵均谋举兵诛韦氏，未发而韦氏败。重福迁集州刺史，未行，灵均说重福曰：“大王地居嫡长，当为天子。相王虽有功，不当继统。东都士庶，皆愿王来。王若潜入洛阳，发左右屯营兵，袭杀留守。据东都，如从天而下也。然后西取陕州，东取河南北，天下指麾可定。”重福从之。 
灵均乃密与愔结谋，聚徒数十人。时愔自秘书少监左迁沅州刺史，迟留洛阳以俟重福，为重福草制，立重福为帝，改元为中元克复。尊上为皇季叔，以温王为皇太弟，愔为左丞相知内外文部尚书知吏部事。重福与灵均诈乘驿诣东都，愔先供张驸马都尉裴巽第以待重福。洛阳县官微闻其谋。 
八月，庚寅，往巽第按问。重福奄至，县官驰出，白留守；群官皆逃匿，洛州长史崔日知独帅众讨之。 
留台侍御史李邕遇重福于天津桥，从者已数百人，驰至屯营，告之曰：“谯王得罪先帝，今无故入都，此必为乱；君等宜立功取富贵。”又告皇城使闭诸门。重福先趣左、右屯营，营中射之，矢如雨下。乃还趣左掖门，欲取留守兵，见门闭，大怒，命焚之。火未及然，左屯营兵出逼之，重福窘迫，策马出上东，逃匿山谷。明日，留守大出兵搜捕，重福赴漕渠溺死。日知，日用之从父兄也，以功拜东都留守。 
郑愔貌丑多须，既败，梳髻，著妇人服，匿车中；擒获，被鞫，股栗不能对。张灵均神气自若，顾愔曰：“吾与此人举事，宜其败也！”与愔皆斩于东都市。初，愔附来俊臣得进；俊臣诛，附张易之；易之诛，附韦氏；韦氏败，又附谯王重福，竟坐族诛。严善思免死，流静州。万骑恃讨诸韦之功，多暴横，长安中苦之；诏并除外官。又停以户奴为万骑；更置飞骑，隶左、右羽林。 
姚元之、宋璟及御史大夫毕构上言：“先朝斜封官悉宜停废。”上从之。癸巳，罢斜封官凡数千人。 
刑部尚书、同中书门下三品裴谈贬蒲州刺史。 
赠苏安恒谏议大夫。 
九月，辛未，以太子少师致仕唐休璟为朔方道大总管。 
冬，十月，甲申，礼仪使姚元之、宋璟奏：“大行皇帝神主，应祔太庙，请迁义宗神主于东都，别立庙。”从之。 
乙未，追复天后尊号为大圣天后。 
丁酉，以幽州镇守经略节度大使薛讷为左武卫大将军兼幽州都督。节度使之名自讷始。 
太平公主以太子年少，意颇易之；既而惮其英武，欲更择暗弱者立之以久其权，数为流言，云“太子非长，不当立。”己亥，制戒谕中外，以息浮议。公主每觇伺太子所为，纤介必闻于上，太子左右，亦往往为公主耳目，太子深不自安。 
谥故太子重俊曰节愍。太府少卿万年韦凑上书，以为：“赏罚所不加者，则考行立谥以褒贬之。故太子重俊，与李多祚等称兵入宫，中宗登玄武门以避之，太子据鞍督兵自若；及其徒倒戈，多祚等死，太子方逃窜。向使宿卫不守，其为祸也胡可忍言！明日，中宗雨泣，谓供奉官曰：‘几不与卿等相见。’其危如此，今圣朝礼葬，谥为节愍，臣窃惑之。夫臣子之礼，过庙必下，过位必趋。汉成帝之为太子，不敢绝驰道。而重俊称兵宫内，跨马御前，无礼甚矣。若以其诛武三思父子而嘉之，则兴兵以诛奸臣而尊君父可也；今欲自取之，是与三思竞为逆也，又足嘉乎！若以其欲废韦氏而嘉之，则韦氏于时逆状未彰，大义未绝，苟无中宗之命而废之，是胁父废母也，庸可乎！汉戾太子困于江充之谗，发忿杀充，虽兴兵交战，非围逼君父也；兵败而死，及其孙为天子，始得改葬，犹谥曰戾。况重俊可谥之曰节愍乎！臣恐后之乱臣贼子，得引以为比，开悖逆之原，非所以彰善瘅恶也，请改其谥。多祚等从重俊兴兵，不为无罪。陛下今宥之可也，名之为雪，亦所未安。”上甚然其言，而执政以为制命已行，不为追改，但停多祚等赠官而已。 
十一月，戊申朔，以姚元之为中书令。 
乙酉，葬孝和皇帝于定陵，庙号中宗。朝议以韦后有罪，不应祔葬。追谥故英王妃赵氏曰和思顺圣皇后，求其瘗，莫有知者，乃以祎衣招魂，覆以夷衾，祔葬定陵。 
壬子，侍中韦安石罢为太子少保，左仆射、同中书门下三吕苏瑰罢为少傅。 
甲寅，追复裴炎官爵。 
初，裴伷先自岭南逃归，复杖一百，徙北庭。至徙所，殖货任侠，常遣客讠冋都下事。武后之诛流人也，伷先先知之，逃奔胡中；北庭都护追获，囚之以闻。使者至，流人尽死，伷先以待报未杀。既而武后下制安抚流人，有未死者悉放还，伷先由是得归。至是求炎后，独伷先在，拜詹事丞。 
壬戌，追复王同皎官爵。 
庚午，许文贞公苏瑰薨。制起复其子颋为工部侍郎，颋固辞。上使李日知谕旨，日知终坐不言而还，奏曰：“臣见其哀毁，不忍发言，恐其陨绝。”上乃听其终制。 
十二月，癸未，上以二女西城、隆昌公主为女官，以资天皇天后之福，仍欲于京城西造观。谏议大夫宁原悌上言，以为：“先朝悖逆庶人以爱女骄盈而及祸，新都、宜城以庶孽抑损而获全。又释、道二家皆以清净为本，不当广营寺观，劳人费财。梁武致败于前，先帝取灾于后，殷鉴不远。今二公主入道，将为之置观，不宜过为崇丽，取谤四方。又，先朝所亲狎诸僧，尚在左右，宜加屏斥。”上览而善之。 
宦者闾兴贵以事属长安令李朝隐，朝隐系于狱。上闻之，召见朝隐，劳之曰：“卿为赤县令，能如此，朕复何忧！”因御承天门，集百官及诸州朝集使，宣示以朝隐所为，且下制称“宦官遇宽柔之代，必弄威权。朕览前载，每所叹息。能副朕意，实在斯人，可加一阶为太中大夫，赐中上考及绢百匹。” 
壬辰，奚、?犯塞，掠渔阳、雍奴，出卢龙塞而去。幽州都督薛讷追击之，弗克。 
旧制，三品以上官册授，五品以上制授，六品以下敕授，皆委尚书省奏拟，文属吏部，武属兵部，尚书曰中铨，侍郎曰东西铨。中宗之末，嬖幸用事，选举混淆，无复纲纪。至是，以宋璟为吏部尚书，李乂、卢从愿为侍郎，皆不畏强御，请谒路绝。集者万馀人，留者三铨不过二千，人服其公。以姚元之为兵部尚书，陆象先、卢怀慎为侍郎，武选亦治。从愿，承庆之族子；象先，元方之子也。 
侍御史藁城倪若水，奏弹国子祭酒祝钦明、司业郭山恽乱常改作，希旨病君；于是左授钦明饶州刺史，山恽括州长史。 
侍御史杨孚，弹纠不避权贵，权贵毁之。上曰：“鹰搏狡兔，须急救之，不尔必反为所噬。御史绳奸慝亦然。敬非人主保卫之，则亦为奸慝所噬矣。”孚，隋文帝之侄孙也。置河西节度、支度、营田等使，领凉、甘、肃、伊、瓜、沙、西七州，治凉州。 
姚州群蛮，先附吐蕃，摄监察御史李知古请发兵击之；既降，又请筑城，列置州县，重税之。黄门侍郎徐坚以为不可；不从。知古发剑南兵筑城，因欲诛其豪杰，掠子女为奴婢。群蛮怨怨，蛮酋傍名引吐蕃攻知古，杀之，以其尸祭天，由是姚、巂路绝，连年不通。安西都护张玄表侵掠吐蕃北境，吐蕃虽怨而未绝和亲，乃赂鄯州都督杨矩，请河西九曲之地以为公主汤沐邑；矩奏与之。